
ACTA DE SESSIÓ DEL PLE DE L'AJUNTAMENT

Identificació de la sessió

Número:
2/2014
Caràcter:
extraordinari

Data:

6 de març de 2014
Horari:

de 21.00 a 21.45 h

Lloc: 

saló de sessions de la casa consistorial

Assistents

David Rodríguez i González (ERC), alcalde president

Lluís Xavier Gonzàlez i Villaró (ERC), primer tinent d’alcaldia

Salvi Nofrarias i Bellvehí (ERC), segon tinent d’alcaldia

Sara Alarcón i Postils (ERC), tercera tinenta d’alcaldia

Maria Tripiana i Viladrich (ERC), quarta tinenta d’alcaldia

Judit Cardona i Calvo (ERC)

Isabel Roca i Guitart (ERC)

Encarna Tarifa i Fernández (PSC)

Esteve Algué i Cardona (CiU)

Francesc Azorín i Montañà (CiU)

David Manzano i Soler (CiU)

Sílvia Torra i Vila (CiU)

Juan Campus i García (CIU)

Immaculada Jané i Viñals, secretària actal.

Montserrat Torra i Baraldès, Interventora

Desenvolupament de la sessió

L’alcalde declara oberta la sessió per tractar dels assumptes següents inclosos en l'ordre del dia.

1. Aprovació de la formalització del conflicte en defensa de l’autonomia local contra la Llei 27/2013, de 27 de desembre, de racionalització i sostenibilitat de l’administració local

A petició de l’alcalde, la secretària llegeix la proposta que es porta a la consideració del ple i que diu:

“Al mes de maig d’enguany es compliran trenta cinc anys de la constitució dels ajuntaments democràtics. Al llarg d’aquests anys s’ha passat d’una situació en la qual van d’haver de planificar les ciutats per a fer front a un urbanisme desarrollista, especulatiu, afavoridor d'interessos individuals, i resoldre el dèficit d’infraestructures i d'equipaments bàsics, per afrontar noves realitats més complexes com el medi ambient, els canvis demogràfics i socioculturals de la nostra societat, fruits dels fenòmens migratoris, dels nous models familiars, de la dependència, de l'envelliment de la població, de la mediació social, entre altres. Tot això ja que els municipis són vius i cal donar resposta a les demandes i necessitats que plantegen els nostres ciutadans i ciutadanes.
Els ajuntaments han estat capaços d'afrontar els grans reptes i els canvis culturals de finals del S. XX i en aquesta primera dècada del S. XXI, des de l’autonomia local, són el principal dic de contenció contra la crisi, i el principal espai de resistència, de dignitat, de defensa dels drets de la ciutadania i els principals espais per generar alternatives socials i econòmiques per pal·liar els efectes de la crisi.
Malgrat aquests esforços els ajuntaments mai han tingut un finançament just i adequat. Durant aquests quasi bé trenta cinc anys les hisendes locals han estat l’assignatura pendent en la mesura que l’aportació financera de l’Estat a les administracions locals no s’ha adequat als serveis que presten.
El context actual de crisi econòmica està sent demolidor per als nostres municipis. Davant d’això els ajuntaments han hagut d’incrementar la despesa per donar resposta a aquesta emergència social.
Ara, en l’actual context de crisi, quan és més necessari que mai tenir una administració més propera, i tenir més recursos per fer front a aquesta realitat social, el govern de l’Estat espanyol ha aprovat una “Llei de Racionalització i Sostenibilitat de l’Administració Local” (LRSAL) que suposa, de facto, una retallada competencial sense precedents que suposarà un important retrocés, atès que afectarà de ple als serveis que donen els ajuntaments.
Trenta cinc anys esperant un nou marc competencial i un finançament adequat per garantir serveis locals bàsics, perquè ara amb aquesta llei el municipalisme torni a un model de fa quaranta anys enrere amb un marc competencial raquític, i que allunya la capacitat de decisió sobre les polítiques de proximitat, i també allunya les decisions i el control de la ciutadania acabant amb el valor de proximitat que permet la prevenció, la detecció i l’actuació per garantir uns mínims de cohesió i convivència en el conjunt de pobles i ciutats de Catalunya.
Aquesta Llei aprofita la situació de crisi econòmica per modificar l’estructura de l’Estat espanyol i recentralitzar amb l’excusa de la sostenibilitat econòmico-financera. Una llei que vol privatitzar els serveis, principalment dels tres grans serveis públics locals que encara es demostren econòmicament rendibles: l’abastament d’aigües, el tractament de residus i l’enllumenat públic.
LRSAL vulnera l’Estatut de Catalunya en matèria d’organització territorial i de règim local, i converteix als ajuntaments en un apèndix de l’Estat, i en una instància merament administrativa i sota control en el seu funcionament, vulnerant així l’actual marc basat en el principi d’autonomia local i principi de subsidiarietat, reconegut a la Carta Europea d’Autonomia Local com a criteri de proximitat en l’atribució de competències i d’eficàcia en la redistribució.
Davant d’aquesta situació les entitats municipalistes i els sindicats han iniciat una campanya d’informació a la ciutadania dels efectes de l’aplicació de la Llei de Racionalització i Sostenibilitat de l’Administració Local, així com la defensa del món local perquè els ajuntaments som l’administració que estem millor preparats per oferir serveis de proximitat.
Volem seguir reivindicant el nostre paper per seguir tenint el protagonisme en la defensa, garantia i l'enfortiment dels drets socials i la millora del benestar de la ciutadania. En canvi aquesta llei afecta a la quotidianitat i a les necessitats bàsiques de la gent, i redueix la capacitat de resposta dels governs locals.
Fonaments de dret

La Llei 27/2013, de 27 de desembre, de Racionalització i Sostenibilitat de l’Administració Local (LRSAL) va entrar en vigor el 31 de desembre de 2013.
El conflicte en defensa de l’autonomia local, d’acord amb l’art. 75 bis LOTC, es pot plantejar quan les normes de l’Estat amb rang de llei lesionin l’autonomia local constitucionalment garantida.
D’acord amb l’art. 75 ter 2 i 3 LOTC, per iniciar la tramitació del conflicte en defensa de l’autonomia local és necessari l’acord del Ple de les corporacions locals amb el vot favorable de la majoria absoluta del número legal de membres d’aquesta. De manera prèvia a la formalització del conflicte, s’ha de sol·licitar dictamen, amb caràcter preceptiu però no vinculant, del Consell d’Estat.
En conseqüència, es proposa al Ple de la corporació que adopti els següents 
ACORDS

Primer. Iniciar la tramitació per a la formalització del conflicte en defensa de l’autonomia local contra els articles primer i segon i demès disposicions afectades de la Ley 27/2013, de 27 de desembre, de Racionalización y Sostenibilidad de la Administración Local (BOE núm. 312 de 30 de desembre de 2013) d’acord amb el text que s’adjunta, segons el que s’estableix en els arts. 75 bis i següents de la Ley Orgánica 2/1979, de 3 d’octubre, del Tribunal Constitucional.

Segon. A tal efecte, sol·licitar Dictàmen del Consejo de Estado, conforme amb que s’estableix en l’art. 75 ter 3 de la Ley Orgánica 2/1979, de 3 d’octubre, del Tribunal Constitucional, per conducte del Ministerio de Hacienda y Administraciones Públicas, a petició de l’entitat local de major població (art. 48, Ley 7/1985, de 2 d’abril, reguladora de las Bases de Régimen Local), així com atorgar a aquesta entitat la delegació necessària.

Tercer. Facultar i encomanar a l’Alcalde per a la realització de tots els tràmits necessaris per portar a terme els acords primer i segon i expressament per a l’atorgament d’escriptura de poder tan ampli i suficient com en dret es requereixi a favor de la Procuradora Dña. Virginia Aragón Segura, col. núm. 1040 de l’Il·lustre Col·legi de Procuradors de Madrid per tal que, en nom i representació de l’Ajuntament de Solsona, de forma solidària i indistinta interposi conflicte en defensa de l’autonomia local contra la Ley 27/2013, de 27 de desembre, (BOE núm. 312 de 30 de desembre de 2013), de Racionalización y Sostenibilidad de la Administración Local, seguint-lo per tots els seus tràmits i instàncies fins a obtenir sentència ferma i la seva execució.”
Intervé en primer lloc David Rodríguez, l’alcalde i explica que aquest punt és el que ha motivat la convocatòria del ple extraordinari d’avui. Comenta que és important considerar el moment en què redacta la llei que es qüestiona. En aquest sentit, explica que el govern espanyol ha de demostrar a Europa que pot reduir l’endeutament de l’estat espanyol, del qual, però, només un 4% correspon a l’administració local.

L’alcalde comenta que l’Ajuntament va convidar doctor Jiménez Asensio per valorar les conseqüències que l’entrada en vigor d’aquesta llei pot suposar, tant per a la ciutadania com per als treballadors. Afegeix que, efectivament, el govern local requereix una profunda reforma institucional, però no la que comporta la Llei 27/2013. Aquesta nova normativa, afegeix, és un exemple pèssim de com afrontar una reforma local, en el sentit que és antagònica a les grans línies que han inspirat les reformes locals en altres estats europeus; així, mentre que a Europa es tendeix a incrementar les competències dels municipis i a reduir les de l’estat, el que es proposa a l’estat espanyol és justament el contrari.

Palesa també que darrere conceptes com racionalització i sostenibilitat, avui de moda, s’amaga una pretensió última de reforçar les diputacions provincials; a banda, un altre dels aspectes de la llei en què l’alcalde posa èmfasi és en la de la fusió voluntària de municipis que preveu i que, al seu parer, demostra el poc grau de coneixement que, a nivell d’estat, es té del món local.

Amb l’aplicació de la nova normativa, la pressió per als ajuntaments vindrà donada pel càlcul del cost mig del servei i que haurà de servir per justificar que el consistori pot oferir el servei en qüestió. Es corre el risc, més a més, de deixar sense cobertura serveis tan fonamentals, especialment en situacions de crisi, com ho són els serveis socials. A banda d’aquests, enumera també d’altres serveis que restaran en perill, com pot ser la protecció del medi ambient, que dependrà de la Generalitat, o com tots aquells altres que la nova llei preveu que els municipis de menys de 20.000 habitants no puguin oferir i que hauran de dependre d’ens supramunicipals; posa com a exemple d’aquests darrers la recollida de residus, la neteja viària, la pavimentació de camins i l’enllumenat públic.
Altres serveis que se’n veurien afectats, continua dient l’alcalde, serien les escoles de música i les escoles bressol. Tot plegat, conclou, comportaria una inevitable pèrdua de qualitat de vida dels ciutadans i sense que, paradoxalment, es pugui assolir tampoc l’estalvi que la llei pretén.

A continuació, pren la paraula Encarna Tarifa, portaveu del grup municipal del PSC, i posa de manifest que, al seu parer, els millors serveis s’han de donar des de la proximitat; sent la local l’administració més propera al ciutadà, afegeix, aquest objectiu mai s’assolirà amb la Llei 27/2013.
Per la seva banda, el portaveu del grup municipal de CiU, Francesc Azorín, palesa el suport del seu grup a la proposta que avui es planteja i, per tant, el vot favorable dels regidors.

Tot seguit, la proposta que es porta a la consideració del ple se sotmet a votació i és aprovada per unanimitat dels membres de la corporació.

2. Moció a favor de l’acord del Consell de Governs Locals de Catalunya en defensa de l’autonomia local
L’alcalde llegeix la moció que es porta a la consideració del Ple i que diu:

“El passat dijous 13 de febrer de 2014, el Consell de Governs Locals de Catalunya aprovava per unanimitat el següent:

Acord del CGLC en defensa de l’autonomia local per portar LRSAL al Tribunal Constitucional per uns serveis de proximitat, que la reforma del Govern Central posa en perill
Al mes de maig d’enguany es compliran trenta cinc anys de la constitució dels ajuntaments democràtics. Al llarg d’aquests anys s’ha passat d’una situació en la qual van d’haver de planificar les ciutats per a fer front a un urbanisme desarrollista, especulatiu, afavoridor d'interessos individuals, i resoldre el dèficit d’infraestructures i d'equipaments bàsics, per afrontar noves realitats més complexes com el medi ambient, els canvis demogràfics i socioculturals de la nostra societat, fruits dels fenòmens migratoris, dels nous models familiars, de la dependència, de l'envelliment de la població, de la mediació social, entre altres. Tot això ja que els municipis són vius i cal donar resposta a les demandes i necessitats que plantegen els postres ciutadans i ciutadanes.

Els ajuntaments han estat capaços d'afrontar els grans reptes i els canvis culturals de finals del S. XX i en aquesta primera dècada del S. XXI, des de l’autonomia local, són el principal dic de contenció contra la crisi, i el principal espai de resistència, de dignitat, de defensa dels drets de la ciutadania i els principals espais per generar alternatives socials i econòmiques per pal·liar els efectes de la crisi.

Malgrat aquests esforços els ajuntaments mai han tingut un finançament just i adequat. Durant aquests quasi bé trenta cinc anys les hisendes locals han estat l’assignatura pendent en la mesura que l’aportació financera de l’Estat a les administracions locals no s’ha adequat als serveis que presten.

El context actual de crisi econòmica està sent demolidor per als nostres municipis. Davant d’això els ajuntaments han hagut d’incrementar la despesa per donar desposta a aquesta emergència social.

Ara, en l’actual context de crisi, quan és més necessari que mai tenir una administració més propera, i tenir més recursos per fer front a aquesta realitat social, el govern de l’Estat espanyol ha aprovat una “Llei de Racionalització i Sostenibilitat de l’Administració Local” (LRSAL) que suposa, de facto, una retallada competencial sense precedents que suposarà un important retrocés, atès que afectarà de ple als serveis que donen els ajuntaments.

Trenta cinc anys esperant un nou marc competencial i un finançament adequat per garantir serveis locals bàsics, perquè ara amb aquesta llei el municipalisme torni a un model de fa quaranta anys enrere amb un marc competencial raquític, i que allunya la capacitat de decisió sobre les polítiques de proximitat, i també allunya les decisions i el control de la ciutadania acabant amb el valor de proximitat que permet la prevenció, la detecció i l’actuació per garantir uns mínims de cohesió i convivència en el conjunt de pobles i ciutats de Catalunya.

Aquesta Llei aprofita la situació de crisi econòmica per modificar l’estructura de l’Estat espanyol i recentralitzar amb l’excusa de la sostenibilitat econòmico-financera. Una llei que vol privatitzar els serveis, principalment dels tres grans serveis públics locals que encara es demostren econòmicament rendibles: l’abastament d’aigües, el tractament de residus i l’enllumenat públic.

LRSAL vulnera l’Estatut de Catalunya en matèria d’organització territorial i de règim local, i converteix als ajuntaments en un apèndix de l’Estat, i en una instància merament administrativa i sota control en el seu funcionament, vulnerant així l’actual marc basat en el principi d’autonomia local i principi de subsidiarietat, reconegut a la Carta Europea d’Autonomia Local com a criteri de proximitat en l’atribució de competències i d’eficàcia en la redistribució.

Davant d’aquesta situació les entitats municipalistes i els sindicats han iniciat una campanya d’informació a la ciutadania dels efectes de l’aplicació de la Llei de Racionalització i Sostenibilitat de l’Administració Local, així com la defensa del món local perquè els ajuntaments som l’administració que estem millor preparats per oferir serveis de proximitat.

Volem seguir reivindicant el nostre paper per seguir tenint el protagonisme en la defensa, garantia i l'enfortiment dels drets socials i la millora del benestar de la ciutadania. En canvi aquesta llei afecta a la quotidianitat i a les necessitats bàsiques de la gent, i redueix la capacitat de resposta dels governs locals.

ACORDS

Per tot això, el plenari del Consell de Governs Locals de Catalunya:

· Rebutgem la Llei de Racionalització i Sostenibilitat de l’Administració Local aprovada pel govern central atès que representa una involució del règim local amb conseqüències socials, pèrdua de llocs de treball i esta encaminada a la privatització de serveis públics.

· Defensem l’autonomia local i la prestació dels serveis públics bàsics per a la ciutadania perquè la proximitat és un valor bàsic per afrontar els problemes reals de les persones.

· Exigim respecte i compliment de la distribució competència de les comunitats autònomes recollida en els estatuts d’autonomia, i garantir els recursos necessaris per poder exercir-la garantint la qualitat i cobertura dels serveis públics.

· Demanem millorar la participació en els ingressos de l’Estat perquè s’acostin a un terç de la despesa pública i desenvolupar una nova llei de finançament local.

· Instem als Governs Locals de Catalunya a que es sumin a la iniciativa per interposar un conflicte en defensa de l’autonomia local, per portar LRSAL davant del Tribunal Constitucional.

Pels motius anteriorment exposats, el Ple de la Corporació adopta els següents:

ACORDS

Primer. L’Ajuntament de Solsona dona suport a l’acord del Consell de Governs Locals de Catalunya en defensa de l’autonomia local per portar LRSAL al Tribunal Constitucional.

Segon. Sol·licitar a la Diputació de Lleida el suport tècnic i institucional per sumar-se a la iniciativa de portar LRSAL al Tribunal Constitucional.”
Una vegada l’alcalde i els portaveus del grups municipal de CiU i del PSC han valorat favorablement la moció, aquesta se sotmet a votació i és aprovada per unanimitat dels membres de la corporació.

3. Proposta per realitzar contractacions de personal laboral temporal que afectin a un sector prioritari o a un servei públic essencial
A petició de l’alcalde, la secretària llegeix la proposta que es porta a la consideració del ple i que diu:

“L’elevat nivell d’atur que pateix la ciutat obliga l’Ajuntament de Solsona a promoure totes les activitats que estiguin al seu abast que ajudin a minorar l’impacte social de la crisi econòmica que la ciutadania està patint.

Diferents regidories de l’Ajuntament de Solsona estan treballant per pal·liar els efectes de la crisi:

La regidoria de Promoció Econòmica ha aconseguit subvencions que permeten la contractació de treballadors/ores laborals temporals  per un import que cobreix el 100% del cost de la contractació.

La regidoria d’Acció Social en els pressupostos de l’exercici 2014, igual que en anys anteriors, ha previst la contractació d’un/a mestre/a per atendre els alumnes d’educació infantil que tenen més dificultats.

La regidoria d’Esports, en els pressupostos de l’exercici 2014, té consignació suficient per atendre la contractació de treballadors/ores durant la temporada d’estiu per atendre els serveis de les piscines municipals (director/a, monitors/ores, recepcionistes i socorristes).

Les regidories de Cultura i Educació, en els pressupostos de l’exercici 2014, tenen previstes les mateixes contractacions de personal laboral temporal que en els darrers exercicis s’han realitzat i que són la base per poder dur a terme l’oferta cultural del municipi, i que donada la situació socioeconòmica dels ciutadans, avui es fa molt  necessària mantenir.

Els pressupostos i la plantilla per a l’exercici 2014 permeten la contractació de personal laboral per cobrir baixes laborals o jubilacions que afecten treballadors municipals adscrits a serveis públics essencials.

Atesa la necessitat urgent i inajornable d’aquest Ajuntament de cobrir les places de llocs de treball que s’han detallat:

Vist el que disposa l’article 21.2 de la Llei 22/2013, de 23 de desembre, de Pressupostos generals de l’Estat per l’any 2014 i conforme les facultats que l’article 22 de la Llei 7/1985, de 2 d’ abril, de Bases del règim local, es proposa al Ple l’adopció de l’ acord següent:
Considerar que existeixen necessitats urgents i inajornables que fan necessària la contractació del personal laboral temporal detallat en els punts anteriors per considerar que afecten un sector prioritari o a un servei públic essencial.
No obstant, la Corporació acordarà el que estimi pertinent.”
Una vegada llegida la proposta, intervé puntualment l’alcalde i explica que es tracta de la mateixa que al seu moment es va aprovar per a l’exercici 2013.
Tot seguit, la proposta que es porta a la consideració del ple se sotmet a votació i és aprovada per unanimitat dels membres de la corporació.

L'alcalde aixeca la sessió, de la qual, com a secretària, estenc aquesta acta.

La secretària actal.





Vist i plau









L'alcalde

